EkBass/fiwiki-20250220-pages-articles huggingface dataset:
Aaro Ahtee

Aaro Veli Vilho Ahtee (20. elokuuta 1909 Ikaalinen – 23. marraskuuta 1955 Helsinki) oli suomalainen laki- ja hallintomies.Kuka kukin oli Viitattu 14.10.2024. ==Henkilöhistoria== Ahteen vanhemmat olivat opettaja Juho Vilhelm Ahtee ja Hilma Matilda Härmä ja puoliso vuodesta 1936 Lyyli Ida Kyllikki Vartio. Professorit Liisa Ahtee ja Maija Ahtee ovat heidän tyttäriään. Aaro Ahtee tuli ylioppilaaksi 1928 Tyrvään yhteiskoulusta ja valmistui lakitieteen kandidaatiksi 1933. Varatuomarin arvon 1935 saanut Ahtee tuli lakitieteen lisensiaatiksi 1949 ja väitteli tohtoriksi 1950. Hän oli Turun läänin lääninhallituksen esittelijä ja nuorempi lääninsihteeri 1937–1943, sisäasiainministeriön toimistopäällikkö ja nuorempi hallitussihteeri 1943–1946 sekä lääkintöhallituksessa hallinnollisen osaston päällikkö ja asessori 1946–1955 ja ylimääräinen hallintoneuvos 1953–1955. Turun lääninhallituksen siirtoväen huoltoasiain osaston päällikkönä Ahtee toimi 1940–1943. Hän oli myös Helsingin yliopiston hallinto-oikeuden dosentti 1951–1955 ja toimi useissa valtion komiteoissa. (ei-vapaa) ==Julkaisuja== * Hallinto- oikeudellinen vapaudenriisto. Asialliset edellytykset, 1950 (väitöskirja) == Lähteet == Luokka:Suomalaiset juristit Luokka:Suomalaiset virkamiehet Luokka:Vuonna 1909 syntyneet Luokka:Vuonna 1955 kuolleet
Phil Wickham

Philip David Wickham (s. 5. huhtikuuta 1984 San Diego, Kalifornia, Yhdysvallat) on yhdysvaltalainen laulaja-lauluntekijä, joka esittää kristillistä nykymusiikkia. Wickham on julkaissut kuusi albumia: Give You My World (2003), Phil Wickham (2006), Cannons (2007), Singalong (2008), Heaven and Earth (2009, Response (2011) ja The Ascension (2013). Wickham oli vuonna 2023 Billboardin vuoden viidenneksi kuunnelluin kristillinen artisti ja toiseksi kuunnelluin kristillinen miesartisti. Wickham on syntynyt Orange Countyssa. Hänen isänsä on tunnettu ylistysmusiikin laulaja John Wickham, joka palveli Chuck Smithin johtamassa Calvary Chapelissa. Wickham aloitti laulajana seurakunnassa 12-vuotiaana. 18-vuotiaana Wickham oli julkaissut debyyttialbuminsa, joka sisälsi hittibiisin Shining. == Lähteet == Luokka:Yhdysvaltalaiset laulaja-lauluntekijät Luokka:Hengellisen musiikin esittäjät Luokka:Vuonna 1984 syntyneet
Ahtee

Ahtee on sukunimi, joka on muun muassa seuraavilla suomalaisilla henkilöillä: *Aaro Ahtee (1909–1955), laki- ja hallintomies *Liisa Ahtee (s. 1937), farmakologian professori emerita, Aaro Ahteen tytär *Maija Ahtee (s. 1939), fyysikko, kasvatustieteilijä ja professori emerita, Aaro Ahteen tytär.
Calum Ward

Calum Brian Joseph Ward (s. 17. lokakuuta 2000 Essex, Englanti) on englantilainen jalkapallomaalivahti. Hän edustaa Skotlannin Valioliiga- joukkuetta Motherwell. Calum Ward liittyi AFC Bournemouthiin vuonna 2013 pelaten aluksi seuran juniorijoukkueissa. Kausilla 2018 ja 2019 Ward pelasi lainalla paikallisissa alasarjajoukkueissa (Totton & Eling FC, Totton & Eling FC ja Thatcham Town FC) ennen siirtoaan National League South-liigan Weymouth FC:hen, jonka riveissä hän pelasi 34 ottelua. Kaudella 2021 Ward siirtyi Suomeen. Hänen ensimmäinen seuransa oli Helsingin IFK, aluksi lainasopimuksella, mutta myöhemmin keväällä pysyvällä siirrolla Veikkausliigaa pelanneeseen HIFK:hon. Ward vaihtoi yhden HIFK-kauden jälkeen toiseen Veikkausliigaseuraan AC Ouluun kaudeksi 2022. Kahden AC Oulu-kauden jälkeen Wardin sopimusta jatkettiin vielä 1+1 -sopimuksella syksyllä 2023 eli Ward jatkoi AC Oulussa kolmannen kauden vuonna 2024. Näin Ward on lokakuuhun 2024 mennessä pelannut Veikkausliigaa kahdessa seurassa (HIFK ja AC Oulu) neljä kautta ja 94 peliä. == Lähteet == Luokka:Englantilaiset jalkapallomaalivahdit Luokka:Vuonna 2000 syntyneet Luokka:Elävät henkilöt
Yrttisuola

Yrttisuola on runsaasti suolaa sisältävä mausteseos. Sitä käytetään yleensä pöytämausteena sekä ruoanlaitossa. Yrttisuola muistuttaa läheisesti aromisuolaa. ==Koostumus== Nimensä mukaisesti yrttisuolassa on suolan lisäksi yhtä tai useampaa kuivattua, hienoksi jauhettua yrttiä. Teollisesti valmistetuissa yrttisuoloissa on usein myös jotain paakkuuntumisenestoainetta. Saksalainen, Suomessakin tunnettu Herbamare-yrttisuola sisältää merisuolan lisäksi selleriä, purjosipulia, krassia, sipulia, ruohosipulia, persiljaa, liperiä, valkosipulia, basilikaa, meiramia, rosmariinia, timjamia ja syötävää merilevää. Kotitekoisia yrttisuoloja voi tehdä melkein mistä tahansa yrtistä. Niihin voi lisätä myös kuivattuja vihanneksia kuten kesäkurpitsaa, tomaattia, paprikaa ynnä muita. Tyypillisesti tuoreet yrtit jauhetaan hienoksi karkean suolan kanssa, ja kuivataan uunissa matalalla lämmöllä. Tunnettuja yksinkertaisia yrttisuoloja ovat: * Lehtisellerin siemenillä maustettu sellerisuola, jota käytetään mm. Bloody Mary-drinkissä. Suomessa samaa nimitystä käytetää myös kuivatusta ja jauhetusta mukulaselleristä, jota käytetään keittojen, salaatinkastikkeiden ja vihannesruokien mausteena; tämä toinen ”sellerisuola” ei sisällä suolaa. * Valkosipuli- ja sipulisuola, joissa on suolaa ja kuivattua sipuli- tai valkosipulijauhetta ==Lähteet== Luokka:Maustesekoitukset
Kanunki (Kuusjoki)

Kanunki on kylä Salon kaupungin Kuusjoella. Kanunki on Kuusjoen itäisin kylä. Kanungin naapurikylät ovat Kuusjoenperä, Kuttila, sekä Someron puolelta Häntälä. Kanungin kyläalue kattaa Kuusjoen itäosan. Valtaosa kylän alueesta on peltoa, jossa on mäkisiä metsäsaarekkeita. Kylän länsiosassa kiemurtelee Kuusjoen latvahaara pienessä purossa. Kantatie 52 kulkee Kanungin kyläalueen itälaidan läpi. Varsinainen kyläkeskus sijaitsee Kanungintien varrella kutakuinkin kyläalueen keskellä. Kanunki on todennäköisesti asutettu 1300-luvun aikana. Varhaisin maininta kylästä on vuodelta 1540, jolloin kylässä on ollut kolme taloa. Kylän kantatiloja on jaettu ja yhdistelty useasti historian aikana. Kylän takamaille perustettiin 1800-luvulla kolme kruunun uudistaloa. 1900-luvun alussa Kanungin länsireunalla olevaan maantieristeykseen, osin Kuusjoenperän ja Kuttilan puolelle, syntyi Ylikulman kulmakunta, jonne alueen palvelut keskittyivät. Kylän historiallinen tontti kantatiloineen ja säilynyt tiiviinä kokonaisuutena ja vanhat torpat ja myöhemmät uudistilat sijaitsevat hajallaan pitkin kylän aluetta. == Lähteet == Luokka:Kuusjoen kylät
Eemil Merikanto

Eemil Merikanto (s. 3. elokuuta 2005, Oulu) on suomalainen jalkapalloilija, joka pelaa keskikenttäpelaajana Veikkausliigan AC Oulussa. Merikallio debytoi Veikkausliigassa kaudella 2024. == Seurajoukkueet == Eemil Merikannon pelaajaura aikuisten tasolla alkoi kaudella 2023, kun hän nousi OLS:in edustusjoukkueeseen Kakkosessa. Syksyllä 2024 Merikanto nousi Veikkausliigaa pelanneen AC Oulun kokoonpanoon. Merikanto debytoi Veikkausliigassa 14. syyskuuta 2024 ottelussa AC Oulu–FC Lahti. == Lähteet == Luokka:Suomalaiset jalkapalloilijat Luokka:AC Oulun pelaajat Luokka:Vuonna 2005 syntyneet Luokka:Elävät henkilöt
Bis(2-kloorietyyli)eetteri

Bis(2-kloorietyyli)eetteri (C4H8Cl2O) on kloorattuihin eettereihin kuuluva orgaaninen yhdiste. Yhdistettä voidaan käyttää muiden yhdisteiden valmistamiseen ja liuottimena. == Ominaisuudet, valmistus ja käyttö == Huoneenlämpötilassa bis(2-kloorietyyli)eetteri on väritöntä nestettä. Yhdiste liukenee hieman veteen ja paremmin useisiin orgaanisiin liuottimiin, kuten etanoliin, dietyylieetteriin, asetoniin, kloroformiin ja bentseeniin. Aine ärsyttää voimakkaasti hengitysteitä, ihoa ja silmiä. Bis(2-kloorietyyli)eetteri hydrolysoituu kuumennettaessa voimakkaiden emästen vaikutuksesta. Viitattu 14.10.2024 Bis(2-kloorietyyli)eetteriä valmistetaan 2-kloorietanolin ja rikkihapon reaktiolla noin 100 °C:n lämpötilassa tai 2-kloorietanolin, eteenin ja kloorin reaktiolla. Bis(2-kloorietyyli)eetteristä valmistetaan muita orgaanisia yhdisteitä. Sitä käytetään myös selluloosajohdannaisten, hartsien, rasvojen ja vahojen liuottimena sekä tekstiilien kuivapesuissa. Ainetta on käytetty myös tuhohyönteisten hävittämiseen. == Lähteet == Luokka:Eetterit
Kristillinen kirjallisuus

Kristillinen kirjallisuus on kristinuskon maailmankatsomuksen ja Raamatun opetusten kautta kirjoitettua kirjallisuutta. Kristillisen kirjallisuuden ala on laaja ja moniulotteinen. Kristityt ovat historiallisesti samaistuneet kirjoittamiseen siinä määrin, että heitä on kutsuttu ”kirjan kansaksi”. Lukemiselle ja kirjoittamiselle on annettu suuri arvo kristittyjen keskuudessa. Kristillisen kirjallisuuden juuret ovat Raamatun kertomuksissa. Analogia jumalallisen Sanan ja inhimillisten sanojen välillä on ollut esillä siitä lähtien ja se ylläpitää kristillistä kirjallisuutta monilla tasoilla. Kristillisen kirjallisuuden aikakaudet voidaan jakaa ensimmäisten sukupolvien kirjailijoihin, varhaiskristilliseen kirjallisuuteen, keskiaikaiseen akkulturaatioon ja kristilliseen nykykirjallisuuteen. == Toimiala == Kristillinen kustanustoiminta on merkittävä osa maailman kustannusalaa. Suurimpia kristillisten kirjojen kustantajia ovat muun muassa HarperCollins Christian Publishing, Baker Publishing Group, Tyndale House Publishers, Zondervan ja Thomas Nelson. Omakustanteet ovat vielä suurempi osa kristillistä kustannustoimintaa. Omakustanteita julkaisevat sekä kristityt papit, että maallikot. Vuonna 2023 yli 10 miljoonaa teosta myyneitä kristillisiä kirjailijoita olivat Gary Chapman, Sarah Young ja Rick Warren. == Lähteet == *
Kristillinen hartauskirjallisuus

Kristillinen hartauskirjallisuus on hartauskirjallisuuteen keskittyvä kristillisen kirjallisuuden muoto, jolla vaalitaan yksilön sisäistä ja ulkoista kristillistä elämää Jeesuksen kuoleman, hautaamisen ja ylösnousemuksen valossa. Kristilliselle hartauskirjallisuudelle on erityistä sen yhteys kristinuskon ydinsanomaan, evankeliumiin, ja sen pyrkimys uskovien rohkaisuun Jumalan tahdon mukaiseen elämään. Kristillisellä hartauskirjallisuudella voi olla myös muotoja, jotka edistävät yksilön uskon kehittymistä, itseapua, itsensä motivointia sekä terveellistä rentoutumista. Yhteistä kaikelle hartauskirjallisuudelle on sen pyrkimys henkilökohtaiseen jumalanpalvelukseen ja hengelliseen opetukseen, mikä erottaa lajityypin teologisesta tai poliittis-uskonnollisesta kirjallisuudesta. == Katso myös == * Kristillinen kirjallisuus == Lähteet == Luokka:Kristillinen kirjallisuus
Juha Arvid Helminen

Juha Arvid Helminen (s. 1977) on suomalainen valokuvataiteilija.Harri Mäcklin: Mustista kuvista paljastuu näkymätön valtakunta. Helsingin Sanomat 16.12.2013. Viitattu 14.10.2024. joka asuu ja työskentelee Helsingissä. Hän opiskeli valokuvausta Lahden Muotoiluinstituutissa, josta valmistui vuonna 2010. Helmisen teosten teemana on ollut valta ja sen väärinkäyttö, kuten mustapukuisessa "Näkymätön Valtakunta" -sarjassa. Helmisellä on ollut ollut näyttelyitä muun muassa Hippolyte-galleriassa. Juha Arvid Helminen, Invisible Empire 29.11.–22.12.2013. Valokuvagalleria Hippolyte 2013. Viitattu 14.10.2024. Hän oli yksi Fotofinlandian finalisteista vuonna 2014.Fotofinlandian finalistit valittiin. Helsingin Sanomat 5.2.2014. Viitattu 14.10.2024. Presidentti Sauli Niinistön virallisessa muotokuvassa yksi paloista on Helmisen tekemä.Heidi Vaalisto, Niinistön olalla roikkuu valkoista mönjää, poliisi ottaa yhteen anarkistin kanssa Ilta-Sanomat 4.5.2018. Viitattu 14.10.2024 ==Lähteet== ==Kirjallisuus== * Speculative Everything Design, Fiction, and Social Dreaming. The MIT press ISBN 978-0262019842 * Independence through the lenses (näyttelyluettelo). Tampere Valokuvakeskus Nykyaika ry 2017 978-952-99626-6-2 * Backlight '17 (näyttelyluettelo) Tampere: Valokuvakeskus Nykyaika ry, 2017 ISBN 978-952-99626-8-6 * A Journey to the Invisible Empire. Helsinki: Empire of Images, 2022 ISBN 9789529461011 ==Aiheesta muualla== * Juha Arvid Helmisen verkkosivut * Who are the soldiers of our dystopias Fisheyemagazine 2.3.2021 * El Imperio Invisible’ o las caras ocultas del abuso de autoridad Cartel Urbano 3.5.2018 * Interview With Juha Arvid Helminen, Visual Aterier 8 7.12.2015 * Juha Arvid Helminen Encyclopedia Metallum Luokka:Suomalaiset valokuvaajat Luokka:Vuonna 1977 syntyneet Luokka:Elävät henkilöt
Evangelical Press Association

Evangelical Press Association (lyh. EPA) on vuonna 1949 perustettu kristillisen painotoiminnan ja digitaalisten julkaisujen ammattijärjestö. Järjestön toimialaan kuuluvat aikakauslehdet, sanomalehdet, uutiskirjeet sekä sisältöpainotteiset verkkosivustot. EPA on maailman suurin evankelisten aikakausjulkaisujen ammattijärjestö. Evangelical Press Association perustettiin vuonna 1949, kun 35 päätoimittajaa ja kustantajien edustajaa kokoontui Chicagossa ”edistääkseen evankelisen kristinuskon asiaa ja lisätäkseen kristillisen journalismin vaikuttavuutta”. Vuonna 2010 EPA:lla oli 320 jäsenjulkaisua, joiden yhteenlaskettu levikki oli 22 miljoonaa. Lähes puolet näistä julkaisuista on lähetysjärjestöjen, seurakuntajärjestöjen ja evankelisten seminaarien tai korkeakoulujen tuottamia. EPA:n julkaisujen keskimääräinen levikki on 70 000. Yli viidenkymmenen julkaisun levikki on yli 100 000. Koska monet evankeliset julkaisut eivät kuitenkaan kuulu EPA:aan, varsinainen evankelinen lukijakunta on Yhdysvalloissa vielä suurempi. == Lähteet == Luokka:Yhdysvaltalaiset kristilliset järjestöt Luokka:Toimialajärjestöt Luokka:Kristilliset kustantamot Luokka:Kristinusko Arizonassa
Wyomingin territorio

Wyomingin territorio () oli Yhdysvaltain territorio, joka perustettiin 25. heinäkuuta 1868 Dakotan, Idahon ja Utahin territorioista ja lakkautettiin 10. heinäkuuta 1890, kun Wyomingista tuli Yhdysvaltain 44. osavaltio. Vuonna 1869 Wyomingin territorio myönsi naisille äänioikeuden kaikissa vaaleissa houkutellakseen uusia uudisasukkaita. Myöhemmin laki yritettiin kumota, mutta kumousyritys kaatui kuvernöörin vastustettua sitä veto-oikeudellaan; territorion lainsäädäntöelin jäi yhden äänen päähän veto-oikeuden ohittamisesta. == Lähteet == == Aiheesta muualla == Luokka:Wyomingin historia Luokka:Yhdysvaltain entiset territoriot
Jowin Radziński

Jowin Radziński (s. 23. huhtikuuta 2001, Brugge Belgia) on puolalainen jalkapalloilija, joka pelaa puolustajana Veikkausliigaa AC Oulussa. Läntisestä Puolasta Szczecinin alueelta kotoisin oleva Jowin Radziński pelasi juniorivuodet Szczecinin alueen seuroissa. Aikuisten sarjoissa hän pelasi ŁKS Łódźin II-joukkueessa neljän kauden ajan. Keväällä 2024 Radziński siirtyi Veikkausliigaseura AC Oulun puolustajaksi. Hän pelasi ensimmäisen Veikkausliigaottelun 6. huhtikuuta 2024. Hän ei kuitenkaan vakiinnuttanut paikkaansa joukkueessa, joten pelattuja otteluita kaudella 2024 tuli vain neljä. Urallaan hän on edustanut Puolaa poikamaajoukkueissa viidessä maaottelussa kaudella 2017. == Lähteet == * Jowin Radziński Veikkausliigan sivuilla === Viitteet === Luokka:Puolalaiset jalkapalloilijat Luokka:Vuonna 2001 syntyneet Luokka:Elävät henkilöt
Sukulaissielut

Sukulaissielut on Tartosta kotoisin olevan Jass Kaselaanin lokakuussa vuonna 2024 julkistettu taideteos Tampereella Tarton puistossa Hakametsän jäähallin pohjoispuolella. Teos on tehty juhlistamaan Tarton kulttuuripääkaupunkivuotta 2024 sekä ystävyyskaupunkitoimintaa Tampereen ja Tarton välillä. Leikkisässä veistoksessa on betonisia hahmoja: muun muassa kirahvi, jänis ja elefantti. Hahmojen päällä on pronssista tehtyjä ankkoja.Tampereella on nyt uusi julkinen taideteos; Aamulehti 4.10.2024 == Lähteet == Luokka:Tampereen patsaat ja veistokset
Hendersonville

Hendersonville voi tarkoittaa seuraavia paikkoja: == Yhdysvallat == * Hendersonville, kunnallishallinnoton alue Etelä-Carolinassa * Hendersonville, aavekaupunki Mississippissä * Hendersonville, CDP Pennsylvaniassa * Hendersonville, kaupunki Pohjois-Carolinassa * Hendersonville, kaupunki Tennesseessä * Hendersonville, aavekaupunki Virginiassa
Liiban Abadid

Liiban Abdirahman Abadid (s. 1. heinäkuuta 2002, Norja) on norjalainen jalkapalloilija, joka pelaa lainasopimuksella puolustajana Veikkausliigaa AC Oulussa. Liiban Abadid pelasi Oslon seudun juniorijoukkueissa (Björndal IF, Oppsal IF, KFUM ja Grorud IL). Norjassa Liiban pelasi KFUM:n ja Grorudin kakosjoukkuieissa ja siirtyi kaudeksi 2022 Ruotsiin Ettanissa pelanneen göteborgilaisen Assyriska BK:n riveihin 1. tammikuuta 2022 hän lähti Grorudista ruotsalaiseen Assyriska BK -seuraan, josta hän siirtyi kaudeksi 2023 Allsvenskan-seura IF Brom -seuraanm. Hän siirtyi kuitenkin lainasopimuksella ensin Ruotsin Division 1:n FC Trollhättaniin ja kaudeksi 2024 edelleen Suomen Veikkausliigan AC Ouluun, jossa hän oli lähes koko kauden kokoonpanossa eli pelasi 24 Veikkausliigaottelua AC Oulun puolustuksessa. == Lähteet == * Liiban Abadid Veikkausliigan sivuilla === Viitteet === Luokka:Norjalaiset jalkapalloilijat Luokka:Vuonna 2002 syntyneet Luokka:Elävät henkilöt
Simon Bengtsson

Erik Simon Bengtsson (s. 23. huhtikuuta 2004, Ruotsi) on ruotsalainen jalkapalloilija, joka pelaa lainasopimuksella puolustajana Veikkausliigaa AC Oulussa. Simon Bengtsson pelasi kotiseutunsa Helsingborgs IF:n juniorijoukkueissa ja jatkoi vuonna 2022 Helsingborgs IF:n ykkösjoukkueessa pelaten ensimäisen Allsvenskan-ottelunsa 23. lokakuuta 2022 vastustajana Degerfors IF. Hän pelasi kauden aikana kaikkiaan kolme Allsvenskan-ottelua. Seuraavaksi kaudeksi Helsingborgs IF putosi Allsvenskanista Superettaniin, jolloin Bengtsson varmisti pelipaikkansa seuran avauskokoonpanossa. Kaudella 2024 hän siirtyi lainasopimuksella Suomen Veikkausliigan AC Ouluun, jossa hän pelasi 12 Veikkausliigaottelua AC Oulun puolustuksessa. == Lähteet == * Simon Bengtsson Veikkausliigan sivuilla === Viitteet === Luokka:Ruotsalaiset jalkapalloilijat Luokka:Vuonna 2004 syntyneet Luokka:Elävät henkilöt
François Prume

François Prume (5. kesäkuuta 1816 Stavelot – 14. heinäkuuta 1849 Liège) oli belgialainen viulisti ja säveltäjä.Paul Delforge, Prume François Connaître la Wallonie, viitattu 14.10.2024 Prume syntyi urkurin pojaksi. Hän aloitti viulunsoiton 3-vuotiaana ja piti ensimmäisen julkisen konserttinsa neljä vuotta myöhemmin. Prume sai vastikään perustetussa Liègen musiikkikonservatoriossa viulunsoiton opetusta François-Antoine Wansonilta ja harmonian opetusta Louis Joseph Daussoigne-Méhulilta. Prume vietti 1830-luvun ensimmäiset vuodet François-Antoine Habeneckin opiskelijana Pariisissa. Vuonna 1833 hän saavutti suosiota esiintymisellään Leipzigissä; aikansa lehdistö vertasi häntä Niccolò Paganiniin. Palattuaan Liègeen Prume aloitti vuonna 1833 opettamisen Liègen musiikkikonservatoriossa ollessaan vasta 17-vuotias. Hän erosi tehtävistään vuonna 1839 omistautuakseen kansainväliselle kiertueuralleen Euroopassa. Hän soitti muiden muassa Franz Lisztin ja Felix Mendelssohnin kanssa.The François Prume Room Festival de Stavelot, viitattu 14.10.2024 Vuonna 1846 Prume palasi opettajaksi Liègen musiikkikonservatorioon. Hänen säveltämiinsä teoksiin kuuluvat kolme konserttoa ja La Mélancolie -pastoraali (op. 1). Prume kuoli 33-vuotiaana todennäköisesti koleraan. Stavelotin luostarissa on hänen mukaansa nimetty sali.François Prume Room Abbaye de Stavelot, viitattu 14.10.2024 == Lähteet == == Aiheesta muualla == * IMSLP: nuotteja Luokka:Belgialaiset viulistit Luokka:Belgialaiset säveltäjät Luokka:Vuonna 1816 syntyneet Luokka:Vuonna 1849 kuolleet
Dimítrios Metaxás

Dimítrios Metaxás (, s. 16. joulukuuta 2003, Alivéri, Euboia, Kreikka) on kreikkalainen jalkapalloilija, joka pelaa keskikenttäpelaajana Veikkausliigaa AC Oulussa. Dimítrios Metaxás pelasi kotiseudun seurojen jälkeen kaudesta 2021 Kreikan pääsarjassa pelanneessa Volos FC:ssä. Kaudella 2024 hän siirtyi Suomen Veikkausliigan AC Ouluun sopimuksella 2+1. Kaudella 2024 hän pelasi 24 Veikkausliigaottelua AC Oulun keskikentällä tehden yhden maalin. Metaxás on pelannut 11 ottelua Kreikan alle 21-vuotiaiden jalkapallomaajoukkueessa. == Lähteet == Luokka:Kreikkalaiset jalkapalloilijat Luokka:Vuonna 2003 syntyneet Luokka:Elävät henkilöt
François-Antoine Habeneck

François-Antoine Habeneck (22. tammikuuta 1781 Mézières – 8. helmikuuta 1849 Pariisi) oli ranskalainen viulisti, kapellimestari ja säveltäjä.François- Antoine Habeneck Britannica, viitattu 14.10.2024 Habeneckin isä oli saksalaistaustainen. Habeneck sai viulunsoiton opetusta ensin isältään ja sitten Pariisin konservatoriossa Pierre Baillot’lta. Hän voitti vuonna 1804 Pariisin konservatorion ensipalkinnon viulunsoitossa. Habeneck sai työn Pariisin oopperasta ja myöhemmin johti sitä 22 vuoden ajan. Hän johti kantaesityksiä muiden muassa Gioacchino Rossinin, Giacomo Meyerbeerin, Fromental Halévyn ja Hector Berlioz’n teoksista. 1820-luvun lopussa Habeneck perusti Orchestre de la Société des Concerts du Conservatoiren, jonka ohjelmisto rakentui Ludwig van Beethovenin teosten ympärille Habeneckin kuolemaan saakka. Habeneck oli keskeinen Beethovenin teosten näkyvyyttä Ranskassa edistänyt musiikkivaikuttaja. Hänen sävellystuotantonsa koostuu pääasiassa viuluteoksista. Habeneck myös julkaisi viulunsoiton metodioppaan. == Lähteet == == Aiheesta muualla == * IMSLP: nuotteja Luokka:Ranskalaiset viulistit Luokka:Ranskalaiset kapellimestarit Luokka:Ranskalaiset säveltäjät Luokka:Vuonna 1781 syntyneet Luokka:Vuonna 1849 kuolleet
Bergin puukirkko

Bergin puukirkko () on Larvikin kunnassa Norjassa sijaitseva puinen pitkäkirkko vuodelta 1878. ==Lähteet== ==Aiheesta muualla== Luokka:Larvik Luokka:Norjan puukirkot
Bergin kivikirkko

Bergin kivikirkko () on Larvikin kunnassa Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Larvik Luokka:Norjan kivikirkot
Bergin kirkko

Bergin kirkko voi tarkoittaa seuraavia Norjassa sijaitsevia kirkkoja: * Bergin kirkko Haldenin kunnassa * Bergin kirkko Senjan kunnassa * Bergin kivikirkko Larvikin kunnassa * Bergin puukirkko Larvikin kunnassa * Bergin kirkko Trondheimin kunnassa
Tanumin kirkko (Larvik)

Tanumin kirkko () on Larvikin kunnassa Norjassa sijaitseva kivinen pitkäkirkko 1100-luvulta. Puinen torniosa valmistui vuonna 1850. ==Kuvia== Tanum kirke CIMG1503.jpg|Kirkkosali ==Lähteet== ==Aiheesta muualla== Luokka:Larvik Luokka:Norjan kivikirkot
Tanumin kirkko

Tanumin kirkko voi tarkoittaa seuraavia: * Tanumin kirkko, kirkko Bærumin kunnassa Norjassa * Tanumin kirkko, kirkko Larvikin kunnassa Norjassa
Tjøllingin kirkko

Tjøllingin kirkko () on Larvikin kunnassa Norjassa sijaitseva kivinen pitkäkirkko 1100-luvulta. ==Kuvia== Altertavle Tj.JPG|Alttaritaulu ==Lähteet== ==Aiheesta muualla== Luokka:Larvik Luokka:Norjan kivikirkot
Hvarnesin kirkko

Hvarnesin kirkko () on Larvikin kunnassa Norjassa sijaitseva puinen pitkäkirkko vuodelta 1705. ==Kuvia== Hvarnes kirke inside.JPG|Kirkkosali ja alttari Hvarnes kirke orgel.JPG|Urut ==Lähteet== ==Aiheesta muualla== Luokka:Larvik Luokka:Norjan puukirkot
Luettelo valtioista maataloustuotannon mukaan

Luettelo valtioista maataloustuotannon mukaan sisältää kymmenen valtiota, jotka tuottavat eniten ruokaa maailmassa. Ne vastaavat suuresta osasta maailman elintarvikehuollosta, ja maataloussektorilla on keskeinen rooli niiden taloudessa. Nämä maat tuottavat erilaisia maataloustuotteita, kuten viljaa, hedelmiä, vihanneksia, lihaa, maitotuotteita ja mereneläviä sekö omaan käyttöönsä että vientiin. # Kiina 1095 miljoonaa tonnia - suurin riisin, vehnän ja perunoiden tuottaja # Yhdysvallat 605 miljoonaa tonnia – suurin maissin ja lihan tuottaja # Brasilia 522 miljoonaa tonnia – suurin kahvin, appelsiinien ja soijan tuottaja # Intia 319 miljoonaa tonnia # Venäjä 262 miljoonaa tonnia # Ranska 184 miljoonaa tonnia # Meksiko 158 miljoonaa tonnia # Japani 150 miljoonaa tonnia # Saksa 124 miljoonaa tonnia # Turkki 107 miljoonaa tonnia == Lähteet == == Aiheesta muualla == * Rankings - countries by commodity FAO 2022 Luokka:Maatalous maatalous
Stavernin kirkko

Stavernin kirkko () on Larvikin kunnassa Norjassa sijaitseva kivinen ristikirkko vuodelta 1756. Se tunnetaan myös Fredriksvernin kirkkona kuningas Fredrik V:n mukaan. Kirkko rakennettiin alun perin varuskunnan käyttöön. ==Kuvia== Stavern Kirke (koret).JPG|Kirkkosali ja alttari ==Lähteet== ==Aiheesta muualla== Luokka:Larvik Luokka:Norjan kivikirkot
Tatjaana Huhtala

Tatjaana Huhtala (9. syyskuuta 1954 Ruovesi) on suomalainen poliitikko, kääntäjä ja kansainvälisen kaupan asiantuntija. Huhtala sitoutui vasemmistolaisuuteen jo lapsuudessaan. Nuoruudessaan hän oli aktiivinen SDNL:ssä ja opiskelijapolitiikassa. Kunnallisen vaikuttamisen hän aloitti 1980-luvulla Ylöjärven kansandemokraattien riveissä. Vuoden 1992 kunnallisvaaleissa Huhtala uusi Ylöjärven valtuustopaikkansa Vasemmistoliiton listalta. Myöhemmin Huhtala on ollut myös Ruoveden kunnanvaltuuston ja -hallituksen jäsen. Hän oli lisäksi ehdokkaana esimerkiksi vuoden 2015 eduskuntavaaleissa (289 ääntä). Huhtala ei asettunut ehdolle kuntavaaleissa 2017. Huhtala valittiin Suomen Kommunistisen Puolueen keskuskomitean varsinaiseksi jäseneksi maaliskuun 1985 ylimääräisessä edustajakokouksessa. Vuoden 1987 puoluekokouksessa hän nousi poliittiseen toimikuntaan.; SKP:n Vahannan osastoon kuulunut Huhtala oli myös SKP:n Pirkanmaan piirijärjestön puheenjohtaja. Helmikuussa 1990 Huhtala valittiin SKP:n varapuheenjohtajaksi puolueen 22. edustajakokouksessa. Hän edusti kokouksessa sovinnollista suuntausta suhteessa puolueesta aiemmin erotettuun oppositioon. Huhtala kritisoi kommunistien saamattomuutta naisten palkka- ja tasa-arvoasioissa. Huhtala kuului myös esimerkiksi SKP:n tukisäätiön hallitukseen.Teuvo Arolainen & Matti Virtanen: Salainen rahavirta pelasti Skp:n Helsingin Sanomat 4.2.1990; Teuvo Arolainen: SKP:n viimeinen keikka Helsingin Sanomat 8.10.1995 Puolue ja säätiö tekivät konkurssit ja lopettivat toimintansa loppuvuonna 1992. Vuosina 1984–2013 Huhtala työskenteli vientialalla yhtiöissä Huurre, Kiilto, Metso, Alstom Grid ja Sandvik. Hänen erikoisalaansa oli kauppa Venäjän kanssa. Kääntäjänä Huhtalan pääkieli on venäjä ja sivukieli saksa. Huhtalalla on kaksi lasta. ==Lähteet== Luokka:Ruoveden kunnanvaltuutetut Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Vasemmistoliiton poliitikot Luokka:Vuonna 1954 syntyneet Luokka:Elävät henkilöt
Gårdstånga

Gårdstånga on taajama Eslövin kunnassa Skånen läänissä samannimisessä historiallisessa maakunnassa Ruotsissa. Taajamassa oli 386 asukasta vuonna 2021. ==Lähteet== ==Aiheesta muualla== Luokka:Eslövin kunta Luokka:Ruotsin taajamat
Leon Bergsma

Léon Bergsma (s. 25. tammikuuta 1997 Amsterdam, Alankomaat) on alankomaalainen jalkapalloilija, joka pelaa keskuspuolustajana Veikkausliigaa AC Oulussa. Léon Bergsma pelasi kotiseutunsa Amsterdamin juniorijoukkueissa (Blauw-Wit Amsterdam, RKSV Pancratius ja AFC Ajax) ja jatkoi aikuisten sarjoissa Ajaxin ja AZ:n kakkosjoukkueissa. Kesällä 2018 Bergsma siirtyi AZ:n riveihin pelaten ensimmäisen pääsarjaottelun 12. elokuuta NAC Bredaa vastaan. Vuoden 2020 alussa hän littyi 6 kuukauden lainasopimuksella Alankomaiden toiseksi korkeimalla sarjatasolla pelaavan FC Den Boschin riveihin. Alkaneen COVID- epidemian vuoksi Alankomaiden sarjat keskeytettiin ja pelattiin vain neljä ottelua. Elokuussa 2020 Bergsma siirtyi Sveitsin FC Aaraun riveihin. Seura pelasi Sveitsin toiseksi korkeinta sarjatasoa. Kahden Aarau-kauden aikana hän pelasi 72 ottelua ja teki viisi maalia. Bergsma palasi kesällä 2022 takaisin Alankomaihin ja siirtyi toiseksi korkeinta sarjaa pelaavan SC Cambuur- Leeuwardenin riveihin kahdeksi kaudeksi, jona aikana hän pelasi 52 ottelua. Elokuussa 2024 Leon Bergsma teki kauden 2025 loppuun ulottuvan sopimuksen AC Oulun kanssa. Sopimuksessa on vielä optio kaudesta 2026.. Bergsma on pelannut 12 ottelua Alankomaiden juniorijalkapallomaajoukkueissa ja tehnyt niissä yhden maalin. == Lähteet == Luokka:Alankomaalaiset jalkapalloilijat Luokka:Vuonna 1997 syntyneet Luokka:Elävät henkilöt
Stockamöllan

Stockamöllan on taajama Eslövin kunnassa Skånen läänissä samannimisessä historiallisessa maakunnassa Ruotsissa. Taajamassa oli 293 asukasta vuonna 2016. ==Lähteet== ==Aiheesta muualla== Luokka:Eslövin kunta Luokka:Ruotsin taajamat
Väggarp

Väggarp on taajama Eslövin kunnassa Skånen läänissä samannimisessä historiallisessa maakunnassa Ruotsissa. Taajamassa oli 253 asukasta vuonna 2021. ==Lähteet== ==Aiheesta muualla== Luokka:Eslövin kunta Luokka:Ruotsin taajamat
Hotell Savoy

Hotell Savoy on Malmön keskustassa sijaitseva kaupungin ylellisimpiin lukeutuva hotelli. Wieniläistä jugendia edustava Frans Ekelundin suunnittelema rakennus valmistui parahiksi ennen Balttilaista näyttelyä vuonna 1914. Hotelli esiintyy Beck-elokuvassa Polis, polis, potatismos. ==Kuvia== Henry Kissinger - Malmö-1990.jpg|Henry Kissinger poistumassa Savoyn takaovesta vuonna 1990. ==Lähteet== ==Aiheesta muualla== Luokka:Malmön rakennukset ja rakennelmat Luokka:Ruotsin hotellit Luokka:Jugend
Káto Ássos

Káto Ássos () on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylän väkiluku on 686 (2021). Káto Ássoksen kylä, suomeksi ”Ala-Ássos”, sijaitsee Korintinlahden rannalla noin 11 kilometriä länteen Kórinthoksen kaupungista. Se on hieman sisämaassa sijaitsevan Ássoksen ranta-asutus. Kylän alkuperäinen nimi oli vuoteen 1928 saakka Azízi (Αζίζι). Káto Ássos muodostaa oman kyläyhdyskuntansa (Δημοτική Κοινότητα Κάτω Άσσου, Dimotikí Koinótita Káto Ássou), johon ei kuulu muita asutuksia. == Lähteet == Luokka:Kórinthos Luokka:Peloponnesoksen kylät
Logkaníkos

Logkaníkos (; transl. myös. Loganíkos, Longaníkos) on Kreikan kylä, joka kuuluu hallinnollisesti Spártin kuntaan, Lakonian alueyksikköön ja Peloponnesoksen alueeseen. Kylän väkiluku on 296 (2021). Logkaníkoksen kylä sijaitsee Lakonian pohjoisosassa lähellä Arkadian alueyksikön rajaa noin 39 kilometriä pohjoisluoteeseen Spártin kaupungista ja noin 28 kilometriä eteläkaakkoon Megalópolin kaupungista. Se on rakennettu noin 750 metrin korkeuteen merenpinnasta laskettuna. Ensimmäinen maininta kylästä on venetsialaisaikaisissa lähteissä vuonna 1453. Logkaníkos muodostaa myös laajemman kyläyhdyskunnan (Δημοτική Κοινότητα Λογκανίκου, Dimotikí Koinótita Logkaníkou), johon kuuluvat varsinaisen Logkaníkoksen kylän lisäksi kylät Giakoumaíïka, Kotítsa, Kyparíssi ja Vergadaíika. Koko yhdyskunnan väkiluku on 404 (2021). == Lähteet == == Aiheesta muualla == * Λογκανίκος – Loganikos.gr. Kylän verkkosivusto. Luokka:Peloponnesoksen kylät Luokka:Spárti
Marathéa

Marathéa () on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Kylän väkiluku on 84 (2021). Marathéan kylä sijaitsee Mánin niemimaan itäosan sisämaassa noin 48 kilometriä etelään Spártin kaupungista ja noin neljä kilometriä sisämaahan Lakonianlahden rannasta. Marathéa muodostaa myös laajemman kyläyhdyskunnan (Δημοτική Κοινότητα Μαραθέας, Dimotikí Koinótita Marathéas), johon kuuluvat varsinaisen Marathéan kylän lisäksi kylät Diró, Kouloúka ja Néa Marathéa. Koko yhdyskunnan väkiluku on 145 (2021). == Lähteet == Luokka:Anatolikí Máni Luokka:Peloponnesoksen kylät
Neochóri (Lakonia)

Neochóri (, ) on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Kylän väkiluku on 49 (2021). Neochórin kylä sijaitsee Mánin niemimaan itäosan sisämaassa noin 52 kilometriä etelään Spártin kaupungista ja noin 3,5 kilometriä sisämaahan Lakonianlahden rannasta. Kylässä on useita kirkkoja, joihin lukeutuvat muun muassa Elävöittävän lähteen (Zoodóchos Pigí) ja Pyhän Nikolaoksen (Ágios Nikólaos) kirkot. Neochóri muodostaa myös laajemman kyläyhdyskunnan (Δημοτική Κοινότητα Νεοχωρίου, Dimotikí Koinótita Neochoríou), johon kuuluvat varsinaisen Neochórin kylän lisäksi kylät Ageranós, Ágios Vasíleios, Díchova, Kafkí, Kamáres ja Vathý. Koko yhdyskunnan väkiluku on 238 (2021). == Lähteet == Luokka:Anatolikí Máni Luokka:Peloponnesoksen kylät
Pan (kylä)

Pan () eli Pánas () on Kreikan kylä, joka kuuluu hallinnollisesti Gortynían kuntaan, Arkadian alueyksikköön ja Peloponnesoksen alueeseen. Kylän väkiluku on 10 (2021). Panin kylä sijaitsee Arkadian pohjoisosissa Peloponnesoksen niemimaalla Maínalo-vuoren länsirinteessä noin 41 kilometriä luoteeseen Trípolin kaupungista. Se on rakennettu noin metrin korkeuteen merenpinnasta laskettuna. Kylä on osa Magoúlianan kyläyhdyskuntaa. Panin kylän nimi viittaa Pan-jumalaan, ja se on saanut nimensä sen läheltä löydetystä, antiikin ajan Methydrionin kaupunkiin liittyneestä Poseidon Hippiokselle omistetusta pyhäköstä, jota kutsutaan myös Poseidonin, Panin ja Hermeen temppeliksi.Poseidon Hippioksen pyhäkön arkeologisen kohteen sijainti: . Nykyinen kylä ja sen nimi on tunnustettu virallisesti ensimmäisen kerran vuonna 1971. Kylä tunnetaan paikallisesti myös nimellä Kampéas (Καμπέας). == Lähteet == Luokka:Gortynía Luokka:Peloponnesoksen kylät
Paradeísia

Paradeísia () on Kreikan kylä, joka kuuluu hallinnollisesti Megalópolin kuntaan, Arkadian alueyksikköön ja Peloponnesoksen alueeseen. Kylän väkiluku on 146 (2021). Paradeísian kylä sijaitsee noin 14 kilometriä lounaaseen Megalópolin kaupungista ja 43 kilometriä lounaaseen Trípolista. Se on rakennettu noin 520 metrin korkeuteen merenpinnasta laskettuna. Antiikin ajan Kromnoksen kaupunki sijaitsi Paradeísian lähellä. Nykyisen kylän vanha nimi vuoteen 1924 saakka oli Koúrtaga (Κούρταγα). Paradeísia muodostaa myös laajemman kyläyhdyskunnan (Δημοτική Κοινότητα Παραδεισίων, Dimotikí Koinótita Paradeisíon), johon kuuluu varsinaisen Paradeísian kylän lisäksi Fanaḯtin kylä. Koko yhdyskunnan väkiluku on 161 (2021). == Lähteet == == Aiheesta muualla == * Paradisia. Kylän verkkosivusto. Luokka:Megalópoli Luokka:Peloponnesoksen kylät
Papadiánika

Papadiánika () on Kreikan kylä, joka kuuluu hallinnollisesti Monemvasián kuntaan, Lakonian alueyksikköön ja Peloponnesoksen alueeseen. Kylän väkiluku on (2021). Papadiánikan kylä sijaitsee Lakonian kaakkoisosassa noin 70 kilometriä kaakkoon Spártista ja noin 3,5 kilometriä sisämaahan Lakonianlahden rannasta. Se on rakennettu noin 59 metrin korkeuteen merenpinnasta laskettuna. Kylän perustivat vuonna 1821 Kreetalta tulleet asuttajat, ja se sai nimensä Papadákisin suvusta. Papadiánika muodostaa myös laajemman kyläyhdyskunnan (Δημοτική Κοινότητα Παπαδιανίκων, Dimotikí Koinótita Papadianíkon), johon kuuluvat varsinaisen Papadiánikan kylän lisäksi Lakonianlahden rannalla sijaitsevat kylät Karavostási ja Plýtra. Koko yhdyskunnan väkiluku on (2021). Plýtra toimii kyläyhdyskunnan satamana. == Lähteet == Luokka:Monemvasiá Luokka:Peloponnesoksen kylät
Plýtra

Plýtra () on Kreikan kylä, joka kuuluu hallinnollisesti Monemvasián kuntaan, Lakonian alueyksikköön ja Peloponnesoksen alueeseen. Kylän väkiluku on 254 (2021). Plýtran kylä sijaitsee Lakonianlahden rannalla noin 74 kilometriä kaakkoon Spártista. Se on osa Papadiánikan kyläyhdyskuntaa. Antiikin aikana nykyisen kylän paikalla sijaitsi Asopoksen kaupunki, jonka mukaan on nimetty sisämaassa viisi kilometriä Plýtrasta sijaitseva nykyinen Asopóksen kylä. Kylän rannalla ja meressä sen edustalla on antiikin aikaisen kaupungin jäänteitä. == Lähteet == Luokka:Monemvasiá Luokka:Peloponnesoksen kylät
Psofída

Psofída (, ) on Kreikan kylä, joka kuuluu hallinnollisesti Kalávrytan kuntaan, Akhaian alueyksikköön ja Länsi-Kreikan alueeseen. Kylän väkiluku on 46 (2021). Psofídan kylä sijaitsee Akhaian eteläosassa noin 94 kilometriä eteläkaakkoon Patraksesta. Se on rakennettu noin 590 metrin korkeuteen merenpinnasta laskettuna. Kylä on nimetty lähellä sijainneen antiikin ajan Psofiin kaupungin mukaan. Antiikin aikana seutu oli Arkadiaa. Nykyisen kylän aiempi nimi vuoteen 1928 saakka oli Chózova (Χόζοβα). Psofída muodostaa myös laajemman kyläyhdyskunnan (Dimotikí Koinótita Psofídos, Δημοτική Κοινότητα Ψωφίδος), johon kuuluvat varsinaisen Psofídan kylän lisäksi kylät Áno Psofída, Áno Tripótama, Káto Tripótama, Tripótama ja Vasilikí. Koko yhdyskunnan väkiluku on 274 (2021). == Lähteet == Luokka:Kalávryta Luokka:Länsi-Kreikan kylät
Pyrgáki

Pyrgáki () on Kreikan kyläyhdyskunta (virallisesti Δημοτική Κοινότητα Πυργακίου, Dimotikí Koinótita Pyrgakíou), joka kuuluu hallinnollisesti Gortynían kuntaan, Arkadian alueyksikköön ja Peloponnesoksen alueeseen. Kyläyhdyskunnan väkiluku on 9 (2021). Pyrgáki sijaitsee Arkadian pohjoisosan vuoristossa keskellä Peloponnesoksen niemimaata noin 36 kilometriä luoteeseen Trípolin kaupungista. Pyrgáki oli rekisteröity kylänä vielä vuoden 2011 väestönlaskennassa, jossa sen asukasluku oli 2. Vuoden 2021 väestönlaskennassa kylää ei ole rekisteröity omana asutuksenaan, vaan Pyrgáki on pelkästään kyläyhdyskunta, johon kuuluvat Methýdrion kylä sekä Pyhien Theodorosten luostari (Moní Agíon Theodóron). == Lähteet == Luokka:Gortynía Luokka:Peloponnesoksen kylät
Slavica Ecclestone

Slavica Ecclestone (o.s. Radić, s. 2. kesäkuuta 1958) on kroatialainen malli. Hän teki kansainvälisen uran mallina merkittäville maailmanlaajuisille muotitoimistoille, mukaan lukien Armanille. == Yksityiselämä == Hän oli naimisissa Formula 1 -toimitusjohtajan Bernie Ecclestonen kanssa vuosina 1985–2009. Heillä on kaksi tytärtä Tamara ja Petra. ==Lähteet== Luokka:Kroatialaiset henkilöt Luokka:Mallit Luokka:Vuonna 1958 syntyneet Luokka:Elävät henkilöt
Ráches (Arkadia)

Ráches (, ) on Kreikan kylä, joka kuuluu hallinnollisesti Gortynían kuntaan, Arkadian alueyksikköön ja Peloponnesoksen alueeseen. Kylän väkiluku on 66 (2021). Ráchesin kylä sijaitsee vuoristossa Peloponnesoksen niemimaan sisäosissa Ládonas-joen länsipuolella noin 85 kilometriä luoteeseen Trípolista. Se on rakennettu noin 424 metrin korkeuteen merenpinnasta laskettuna. Kylän pääkirkko on omistettu Pyhälle Kolminaisuudelle (Agía Triáda). Kylässä on kansanperinnemuseo. Ráches muodostaa myös laajemman kyläyhdyskunnan (Δημοτική Κοινότητα Ραχών, Dimotikí Koinótita Rachón), johon kuuluu varsinaisen Ráchesin kylän lisäksi Toumpítsin kylä. Koko yhdyskunnan väkiluku on 136 (2021). == Lähteet == Luokka:Gortynía Luokka:Peloponnesoksen kylät
Elisabetta Gregoraci

Elisabetta Gregoraci (s. 8. helmikuuta 1980) on italialainen malli ja televisiopersoona. == Yksityiselämä == 14\. kesäkuuta 2008 Gregoraci meni naimisiin Formula 1 -tallipäällikön Flavio Briatoren kanssa, Santo Spiritossa Sassiassa, Roomassa. Morsiusauton kuljettaja oli Fernando Alonso, joka seremonian jälkeen ajoi tuoreen avioparin Torcrescenzan linnan vastaanotolle. ==Lähteet== == Aiheesta muualla == * Luokka:Italialaiset mallit Luokka:Televisioalan henkilöt Luokka:Vuonna 1980 syntyneet Luokka:Elävät henkilöt
Ráches

Ráches (, ) voi viitata seuraaviin paikkoihin Kreikassa: * Ráches eli Christós, kylä Ikarían saarella Pohjois-Egean saarten alueella * Ráches, kylä Gortynían kunnassa Arkadian alueyksikössä Peloponnesoksen alueella
Che Guevaran mausoleumi

Che Guevaran mausoleumi on Ernesto "Che" Guevaran mausoleumi Kuuban Santa Claran kaupungissa. Guevara oli tullut tunnetuksi Kuuban vallankumouksen aikana ja myöhemmin hänen yrityksistään levittää vallankumousta muihin maihin. Guevara sai surmansa Boliviassa vuonna 1967. Hänen ruumiinsa palautettiin Kuubaan vuonna 1997, jossa se haudattiin vuonna 1988 avatulle taistelumuistomerkille. Nykyisin paikalla on haudan lisäksi Guevaran patsas, hänen elämäänsä käsittelevä museo ja aukio, jolla on järjestetty esimerkiksi poliittisia kokoontumisia. ==Historia== Ernesto "Che" Guevara (1928–1967) oli argentiinalaissyntyinen vallankumouksellinen, joka osallistui Fulgencio Batistan hallinnon Kuubassa kaataneeseen Kuuban vallankumoukseen. Guevaran johtamasta Santa Claran taistelusta tuli kuubalaisessa mytologiassa vallankumouksen ratkaiseva taistelu, mikä nostatti Guevaran mainetta. Kuuban vallankumouksen jälkeen Guevara alkoi viedä vallankumousta Afrikkaan ja muualle Latinalaiseen Amerikkaan. Syksyllä 1966 hän matkusti Boliviaa, jossa hän johti vallankumouksellisia joukkoja Santa Cruzin alueella. 8. lokakuuta lähes koko Guevaran johtama ryhmä tuhoutui yhteenotossa Bolivian armeijan kanssa. Haavoittunut Guevara otettiin vangiksi ja myöhemmin hänet teloitettiin. Ruumiin kädet irroitettiin Guevaran tunnistamiseksi varmuudella sormenjälkien avulla. Muu ruumis haudattiin joukkohautaan lähellä Vallegranden kaupunkia. Merkitsemätön hauta löytyi vasta vuonna 1997. Kuuban kommunistihallinto alkoi rakentaa taistelumuistomerkkiä Santa Clarassa vuonna 1982. Santa Claralla oli huomattava asema vallankumouksen historiass ja se oli saanut "Vallankumouksen sankarikaupungin" arvonimen. Muistomerkki avattiin 28. joulukuuta 1988. Siihen lukeutui esimerkiksi Che Guevaran patsas, hänen elämäänsä käsitellyt museo ja suuri aukio, jolla on järjestetty esimerkiksi suuria poliittisia massatapahtumia. Varsinainen mausoleumi se ei vielä ollut, sillä Guevaran ruumis oli edelleen Boliviassa. Bolivia päätti huomattavana diplomaattisena eleenä luovuttaa Guevaran oletetut jäännökset Kuubaan. Guevaran ja kuuden muun kaatuneen vallankumouksellisen jäänteet haudattiin sotilasmenoin muistomerkin alle 17. lokakuuta 1997. Jäännösten kuuluminen Guevaralle on joskus kyseenalaistettu, mutta Kuuban valtion virallisen kannan mukaan ne on tunnistettu kiistatta Guevaran jäännöksiksi esimerkiksi hampaiden perusteella. ==Lähteet== Luokka:Kuuban rakennukset ja rakennelmat Luokka:Mausoleumit
Juho Peräinen

Juho Peräinen, (s. 2001) joka tunnetaan paremmin käyttäjänimellään Juhisracing, on 23-vuotias keuruulainen tubettaja ja somevaikuttaja. Peräisen Youtube-kanavalla on lokakuussa 2024 yli 109 000 tilaajaa ja yli 39 miljoonaa katselukertaa. Peräisen videoiden aiheena ovat yleensä mopot, kevytmoottoripyörät ja muut polttomoottoriajoneuvot. Moottoriurheilu-videoiden lisäksi Peräinen on tehnyt mm. videoita, joissa hän vastaa katsojiensa kysymyksiin. Peräinen julkaisi ensimmäisen videonsa joulukuussa 2015. Peräisen katsotuin video "Ympärikeuliminen ja sairaalaan!" julkaistiin kesäkuussa 2019. Lokakuuhun 2024 mennessä videolle on kertynyt yli 519 000 katselukertaa. Vuonna 2021 Peräinen perusti Bulju OY -yrityksen, jonka alkuperäinen toimiala oli vaatemyynti. Yrityksen pääasialliseksi toimialaksi on sittemmin muodostunut mopojen varaosa-myynti. Vuonna 2023 Bulju.fi -verkkokaupan liikevaihto oli 49 000 €. == Lähteet == Luokka:Suomalaiset tubettajat Luokka:Syntymävuosi puuttuu Luokka:Elävät henkilöt
Kaarlo Airas

Kaarlo Henrik Airas, vuoteen 1900 Österbladh (27. heinäkuuta 1880 Vihanti – 5. toukokuuta 1960 Mikkeli) oli suomalainen pappi, opettaja ja historioitsija.Kuka kukin oli Viitattu 15.10.2024. ==Henkilöhistoria== Airaksen vanhemmat olivat rovasti Karl Isak Wilhelm Österbladh ja Hilda Helena Grenman ja puoliso Fanni Amanda Arvola (k. 1950). Airas tuli ylioppilaaksi 1900 Oulun suomalaisesta lyseosta, opiskeli teologiaa ja vihittiin papiksi 1905. Hän toimi ensin ylimääräiseä pappina Raahessa ja sen ympäristössä ja oli sitten kirkkoherra Torniossa 1909–1922, Evijärvellä 1922–1934, Mäntyharjulla 1934–1952. Tornion kaupungin yleisen sairaalan saarnaaja Airas oli 1909-1922 ja Tornion keskikoulun jatkoluokkien uskonnonopettaja 1916–1922, samoin kuin Tornion kaupungin kansakoulujen tarkastaja 1914–1922 ja Tornion köyhäinhoitohallituksen puheenjohtaja 1916–1918 ja 1919. Erityisesti kirkkohistoriaan perehtynyt Airas julkaisi teoksia varsinkin Pohjois-Suomen kirkollisesta elämästä, samoin kuin kristillisiä kirjoja. (ei-vapaa) ==Julkaisuja== * Tornion kirkko: yksityistietoja, 1917 * Kirkollista elämää ja hengellisiä liikkeitä Tornionjokilaakson alaosilla 1675–1809, 1931 * Herra kutsuu: sanoja Evijärven nuorisolle, 1934 * Tornionjokilaakson tärkeimpien hengellisten liikkeitten suhteista 1700-luvulla: vuosijuhlaesitelmä, 1936 * Kansa hädän hetkellä, 1940 * Vuosisata elämänliikettä Tornionjokilaaksossa. Kirkollista elämää ja hengellisiä liikkeitä vv. 1809–1900, 1941 * Tornion ja Oulun 1700-luvun hernhutilaisystävien käyttämästä kirjallisuudesta, 1954 * Hartauskirjallisuus Pohjois-Suomen rantakaupungeissa 1700- luvulla, 1958 == Lähteet == Luokka:Suomalaiset opettajat Luokka:Suomen evankelis-luterilaisen kirkon papit Luokka:Suomalaiset historioitsijat Luokka:Suomalaiset tietokirjailijat Luokka:Suomalaiset kristilliset kirjailijat Luokka:Vuonna 1880 syntyneet Luokka:Vuonna 1960 kuolleet
José Elo Ayeto

José Elo Ayeto (s. 21. lokakuuta 2000 Alcorcón, Espanja) on ammattilaisjalkapalloilija , joka pelaa keskuspuolustajana Veikkausliiga-seura AC Oulussa. Hän on syntynyt Espanjassa ja pelaa Päiväntasaajan Guinean maajoukkueessa. Elo pelasi vuoteen 2019 asti asuinseutunsa madridilaisissa junioriseuroissa (Rayo Majadahondan, Las Rozas ja Aravaca). Sen jälkeen hän pelasi vuodesta 2019 Espanjan alasarjoissa (Atlético Villalba, Villanueva, Fuenlabrada Promesas, Navalcarnero ja Mérida). Helmikuussa 2024 Elo siirtyi Suomeen ja teki sopimuksen Veikkausliigaseura AC Oulun kanssa. Hän debytoi Veikkausliigassa 6. huhtikuuta 2024 kauden 2024 avausottelussa SJK vastaan. Elo edustaa Päiväntasaajan Guinean maajoukkuetta, jossa hän debytoi 9. kesäkuuta 2023. Kaikkiaan hän on pelannut neljä maaottelua ja tehnyt yhden maalin. Elo syntyi Alcorcónissa Espanjassa, muta hänen vanhempansa ovat siirtolaisia Päiväntasaajan Guinea. Hänellä on sekä Espanjan että Päiväntasaajan Guinean kansalaisuudet. == Lähteet == Luokka:Päiväntasaajanguinealaiset jalkapalloilijat Luokka:Vuonna 2000 syntyneet Luokka:Elävät henkilöt
Maanrakennuskone

Maanrakennuskone on maarakennuksessa käytettävä kone, jolla valmistellaan rakennettavan alueen maaperää rakentamista varten. Maarakennuskoneita ovat tiejyrät, kauhakuormaimet ja mönkijät ja niiden varusteita ovat muun muassa kompressorit. Niihin kuuluvat myös dumpperit, jotka ovat eräänlaisia kippiautoja. Maarakennuskoneilla tehdään myös rakennettavan alueen tietöitä ja maantiivistämistöitä. Niihin kuuluvat myös maansiirtokoneet, joita ovat puskutraktorit ja kaivinkoneet. Sähkökäyttöiset maanrakennuskoneet ovat fossiilisilla polttoaineilla toimiviin koneisiin verrattuna tehokkaita, hiljaisia ja vähäpäästöisiä. == Historia == Varhaisimpia maanrakennuskoneita olivat höyryjyrät 1900-luvun alussa. Toisen maailmansodan jälkeen sodassa käytettyjä kuorma-autoja käytettiin rakennustyömailla. == Lähteet == Luokka:Maa- ja vesirakennus
Samuli Hölttä

Samuli Hölttä (s. 18. marraskuuta 1999, Oulu) on suomalainen jalkapalloilija, joka pelaa puolustajana Veikkausliigan AC Oulussa. Hölttä debytoi Veikkausliigassa kaudella 2024. == Seurajoukkueet == Samuli Höltän pelaajaura aikuisten tasolla alkoi kaudella 2015, kun hän nousi Haukiputaan Pallon Kolmosessa pelanneeseen edustusjoukkueeseen. Kaudella 2019 hän siirtyi Kakkosessa pelanneen Herculesin riveihin, jossa pelasi kaksi kautta. Seuraaviksi kolmeksi kaudeksi hän siirtyi Ykkösen seuroihin eli ensin kaudeksi 2021 Joensuuhun JIPPOn riveihin ja seuraavaksi kahdeksi 2022-2023 Mikkelin MP:n riveihin. Syksyllä 2023 Samuli Hölttä palasi Ouluun ja teki 2-vuotisen sopimuksen Veikkausliigaseura AC Oulun kanssa. Hölttä debytoi Veikkausliigassa 4. toukokuuta 2024 ottelussa Tampereen Ilvestä vastaan. == Lähteet == Luokka:Suomalaiset jalkapalloilijat Luokka:AC Oulun pelaajat Luokka:Vuonna 1999 syntyneet Luokka:Elävät henkilöt
Maansiirtokone

Maansiirtokone on maanrakennuskone, jota käytetään maarakennustöihin, joissa maata joudutaan siirtämään. Niihin kuuluvat puskutraktorit ja tiehöylät ja niiden lisävarusteita ovat muun muassa kaavinvaunut. Niiden lisävarusteina käytetään myös moniakselisia perävaunuja. Kaivinkoneiden kauhan ohjauksessa käytetään erityisiä kahvoja ja ohjaukseen käytetään elektronisia laitteita, joiden uusimmissa malleissa on kosketusnäytöt. Kaivinkoneiden ohjauksessa käytettävissä laitteissa käytetään 3D-teknikkaa. Kaivinkoneiden kauhoja on usean muotoisia eri käyttötarkoituksiin. Puskutraktoreihin kuuluvia telakuormaajia käytetään suuritöisiin maansiirtotöihin ja ne soveltuvat käytettäviksi vaikeakulkuisissakin paikoissa. == Historia == Kun teitä alettiin päällystää, otettiin käyttöön telaketjulliset maansiirtokoneet. Dieselmoottoreiden keksimisen myötä maansiirtokoneiden kokoa voitiin pienentää. == Lähteet == *
James A. Robinson

James Alan Robinson (s. 1960Nobel Prize: James A. Robinson) on yhdysvaltalainen talous- ja valtiotieteilijä. Työssään Robinson on tutkinut maiden vaurauden alkusyitä, mikä tekee maista erilaisia, keskittymällä taustalla oleviin taloudellisiin ja poliittisiin instituutioihin, jotka johtavat toiset vaurauteen ja toiset konflikteihin. Daron Acemoğlun kanssa hän on kirjoittanut kirjat; Miksi maat kaatuvat, Kapea käytävä ja Economic Origins of Dictatorship and Democracy.Curricum Vitae (PDF) Vuonna 2024 Robinson, Acemoğlu ja Simon Johnson saivat Nobelin taloustieteen palkinnon vertailevista tutkimuksistaan ​​kansojen välisen hyvinvoinnin alalla.HS: Taloustieteen Nobel kansa­kuntien menestyksen tutkijoille ==Lähteet== Luokka:Yhdysvaltalaiset taloustieteilijät Luokka:Nobelin taloustieteen palkinnon saajat Luokka:Vuonna 1960 syntyneet Luokka:Elävät henkilöt